Για τους My Endless Winter ο χειμώνας δεν είναι εποχή, είναι ταυτότητα. Στα τραγούδια της πενταμελούς μπάντας από τη Θεσσαλονίκη, screams και βαριά riffs συγκρούονται με καθαρά φωνητικά, ραπ και ξέφρενα synths: ένα μείγμα που οι ίδιοι βαφτίζουν HYBRID MTL. Οι επιρροές απλώνονται από τους Architects μέχρι τον John Mayer.

Το ντεμπούτο άλμπουμ Modern Madness κυκλοφόρησε το 2020 και το remix EP Refactoring έναν χρόνο μετά. Η πρώτη μεγάλη στιγμή ήρθε το 2023 με το Therapy: πάνω από 160.000 streams στο Spotify κι ένας γύρος στα reaction κανάλια του YouTube, με το «Linkin Park meets Bring Me The Horizon?!» να γίνεται η φράση που τους συνοδεύει από τότε. Ο δρόμος μέχρι εδώ περιλαμβάνει συναυλίες σε όλη την Ελλάδα, μια περιοδεία στα Βαλκάνια και ένα δικό τους studio στη Θεσσαλονίκη.

Το "Misery" κυκλοφόρησε στις 30 Ιουλίου 2026, ακριβώς 1000 μέρες μετά το Therapy, γραμμένο και ηχογραφημένο σε εκείνο το studio. Είναι ίσως το πιο θυμωμένο κομμάτι που έχουν γράψει: μιλάει για το πώς μαθαίνουμε να χρειαζόμαστε τον πόνο μας, και για το πόσο ακριβά τον πληρώνουμε.

Εδώ και έναν μήνα, θραύσματα μιας ιστορίας ξεπροβάλλουν σε γωνιές του internet: το lore της μπάντας, που ξεκινάει με το Misery και θα ξεδιπλωθεί στις επόμενες κυκλοφορίες.

Μίξη: Tsvetan Tomov. Visualizer: Sam Beck.
